3. EΓΚΥΚΛΙΟΣ IKA υπ’ αριθ. 101/54 Περί του τρόπου εφαρμογής της παρ. 2 του άρθρ. 5 του Ν.Δ. 2656/53 περί οργανώσεως και ελέγχου αγοράς εργασίας. Κοινοποιούμεν υμίν κατωτέρω την παρ. 2 του άρθρ. 5 του Ν.Δ. 2656)1953 δημοσιευθέντος εις το υπ’ αριθμ. 299)31-10-53 Φ.Ε.Κ. (Τ.Α.΄), ως και την παρ. 3 της υπ’ αριθμ. 30086)4)54)17-3-54 εγκυκλίου του Υπουργείου Εργασίας προς άπαντα τα Γραφεία Ευρέσεως Εργασίας, επί του εν περιλήψει θέματος, προς γνώσιν και ακριβή προς το περιεχόμενον τούτων συμμόρφωσιν υμών. Σχετικώς διευκρινίζομεν υμίν, ότι προς είσπραξιν του υπό της ανωτέρω διατάξεως προβλεπομένου προστίμου θα συντάσσηται παρά των αρμοδίων Υπ)των, βάσει των υπό των Γ.Ε.Ε. γνωστοποιουμένων εις αυτά στοιχείων καταλογιστικαί πράξεις, ως το συνημμένον υπόδειγμα, εις βάρος των παραβατών της ως άνω διατάξεως εργοδοτών. Μετά την σύνταξιν των Π.Ε.Π. τα Υπ)ματα θα ενεργούν την κοινοποίησιν τούτων, βεβαίωσιν των δια τούτων καταλογιζομένων ποσών κλπ. ως ενεργούν και δια τας Π.Ε.Ε. Η βεβαίωσις των ως άνω προστίμων θα γίνεται καθ’ έκαστον μήνα κεχωρισμένως, δι’ ιδιαιτέρας δηλ. καταστάσεως οφειλετών προστίμων ως και συγκεντρωτικής τοιαύτης και ουχί δια της καταστάσεως οφειλετών εισφορών κ.λ.π. Άρθρον 5 παράγρ. 2 Ν.Δ. υπ’ αριθ. 2656)53 περί οργανώσεως αγοράς εργασίας» ................................................................................…………………………………………………………………... 2.Επιχειρήσεις και εκμεταλλεύσεις ή εργασίαι εν γένει της ιδιωτικής οικονομίας υποχρεούνται να προσλαμβάνωσι το πάσης φύσεως προσωπικόν δια των αρμοδίων Γραφείων Ευρέσεως Εργασίας. Επίσης το Κράτος και τα νομικά πρόσωπα δημοσίου δικαίου υπόκεινται εις την υποχρέωσιν ταύτην, εφ’ όσον πρόκειται περί προσωπικού συνδεομένου δια σχέσεως εργασίας ιδιωτικού δικαίου. Τα Γραφεία Ευρέσεως Εργασίας υποχρεούνται να τοποθετώσι παρά τω εργοδότη τους υπ’ αυτού υποδεικνυομένους εκ των παρ’ αυτώ εγγεγραμμένων ανέργων, τηρουμένης όμως της κατά την επομένην παράγραφον καθοριζομένης προτεραιότητος. Εργοδότης τοποθετών μισθωτόν άνευ της μεσολαβήσεως του Γραφείου Ευρέσεως Εργασίας υπόκειται εις μηνιαίον πρόστιμον υπέρ της ασφαλίσεως ανεργίας του Ιδρύματος Κοινωνικών Ασφαλίσεων, βεβαιούμενον και εισπραττόμενον κατά τας διατάξεις του νόμου περί εισπράξεως δημοσίων εσόδων, ισόποσον προς τας μηνιαίας αποδοχάς του μισθωτού, καθ’ όλον το διάστημα της απασχολήσεως του μισθωτού. Εγκύκλιος Υπουργείου Εργασίας προς τα Γραφεία Ευρέσεως Εργασίας  υπ’ αριθ. 30086,4)17.3.54 ..................................................................................…………………………………………………………………. 3)Δια την επιβολήν του υπό του άρθρου 5 παρ. 2   του Ν.Δ. 2656)53 προβλεπομένου προστίμου εις βάρος των εργοδοτών, οίτινες προσλαμβάνουσι μισθωτούς χωρίς την μεσολάβησιν του αρμοδίου Γ .Ε.Ε. και υπέρ του λογαριασμού ανεργίας του Ι.Κ.Α., τα οικεία Γ.Ε.Ε. εντέλλονται όπως εις το τέλος εκάστου μηνός, γνωστοποιώσι εις τας αντιστοίχους υπηρεσίας εσόδων Ι.Κ.Α. τας υπ’ αυτών διαπιστωθείσας παραβάσεις μετά λεπτομερών στοιχείων, απαραιτήτων δια την είσπραξιν του προστίμου, ήτοι:ονοματεπώνυμον εργοδότου και διεύθυνσιν τούτου, ονοματεπώνυμον μισθωτού, ον αφορά η παράβασις, ημερομηνία προσλήψεως τούτου, ημερομηνία διαπιστώσεως της παραβάσεως, ως και το ποσόν των μηνιαίων αυτού αποδοχών εξευρισκομένων, προκειμένου περί εργατών, δια του πολλαπλασιασμού του ημερομισθίου τούτων επί 25. Μερίμνη των Δ)ντών των οικείων Υποκ)των του Ι.Κ.Α. θα κοινοποιήται προς τον ενδιαφερόμενον εργοδότην σχετική καταλογιστική πράξις, ήτις, εφ’ όσον δεν εξοφλείται δια καταβολής εις τα ταμεία του Ι.Κ.Α. εις τα τασσομένης ολιγοημέρου προθεσμίας, θα διαβιβάζεται εις το Δημόσιον Ταμείον (Αντί της σελ. 312,01) Σελ. 312,01(α) ΕΖ-55 Γραφεία Ευρέσεως Εργασίας 15Β.Η.β.3 εσόδων Ι.Κ.Α., όπου λειτουργεί τοιούτον, δια την είσπραξιν του αντιστοίχου ποσού, κατά τας διατάξεις περί ειπσράξεως δημοσίων εσόδων ως συμβαίνει και επί των λοιπών αναγκαστικώς εισπραττομένων εισφορών του Α.Ν. 1846. Οίκοθεν νοείται ότι, όπου δεν λειτουργούν ειδικά ταμεία των εσόδων Ι.Κ.Α., δια την αναγκαστικήν είσπραξιν του προστίμου κατά τας διατάξεις του Νόμου περί εισπράξεως δημοσίων εσόδων, θα μεριμνώσιν και οι δια τας λοιπάς εισφοράς του Ι.Κ.Α. προς τούτο αρμόδιοι Δ/νταί των οικείων υποκαταστημάτων του εν λόγω ιδρύματος. 